Ondje sam vidio ostatke aviona.
Ako su to ostaci od nesreće, bile je mrtvih.
Odmah smo pomislili na obitelji.
Otišli smo do radija i nazvali policiju.
29. SRPNJA 2015.
16 MJESECI OD ZADNJEG KONTAKTA
Izvanredna vijest o potrazi za letom 370 Malaysia Airlinesa...
Komad aviona nasukao se
na francuskom otoku Réunion u Indijskom oceanu.
Ali istražitelji vjeruju da ostaci na slikama
odgovaraju Boeingu 777, modelu aviona koji je nestao.
- Ovo izgleda stvarno. - Ako je to dio Boeinga 777, to je MH370.
Nema sumnje. Sve je tu.
Da. I čini se da je dugo bio u vodi.
Ovo je grozan dan za obitelji.
Cijelo sam vrijeme odbijala prihvatiti
da se avion srušio.
Sve u mom životu opet se počelo otimati kontroli.
U mom slučaju, kad su pronađeni ostaci, počeo sam misliti:
„Dobro, neće se vratiti.”
Bili smo suočeni s dokazom koji nas je natjerao da to prihvatimo.
To je prihvaćanje.
Prihvaćanje da se neće vratiti.
Ne vjerujem da se let MH370 srušio u južnom dijelu Indijskog oceana.
Kad sam to prvi put vidjela u vijestima,
prvo sam pomislila:
„Tko ga je onamo podmetnuo?
Tko ga je onamo donio?”
Nemamo odgovore.
Ovo je jedan od velikih misterija povijesti zrakoplovstva.
MH370: ZRAKOPLOV KOJI JE NESTAO
Jako teška srca
moram vam priopćiti
da je međunarodni tim stručnjaka
sa sigurnošću potvrdio
da su ostaci aviona pronađeni na otoku Réunion
ostaci leta MH370.
Golem razvoj događaja u ovom misteriju zrakoplovstva.
Bila je to velika vijest za članove Nezavisne grupe.
Bio je to prvi čvrsti dokaz...
STRUČNJAK ZA ZRAKOPLOVSTVO
...o rušenju u Indijski ocean.
Misle da se avion srušio ondje.
Svaka bijela točka simulira moguće ostatke leta MH370.
Bilo je zadovoljavajuće saznati
da je to potvrdilo teorije za koje smo se zalagali.
Dotada su jedini dostupni dokazi da je avion završio u Indijskom oceanu
bili podaci Inmarsata.
Sad su nasukani ostaci to potvrdili.
Prvi smo put dobili neovisni dokaz
da je let završio ondje gdje smo otprilike rekli.
Pronalazak ostataka isključio je scenarij varke,
odnosno moju teoriju da su podaci Inmarsata izmijenjeni
kako bi se činilo da avion leti u suprotnom smjeru.
Avion očito nije letio na sjever jer smo sad imali komad tog aviona.
Ali,
dok sam razmišljao o tome, rekao sam si: „Dobro.”
NOVINAR
„Moram se u potpunosti uvjeriti da je ovo ostatak leta MH370.”
KAMBODŽA
Moja ljubav prema pustolovini, putovanju
i rješavanju misterija razvila se u ranoj mladosti.
Oduvijek sam htio posjetiti sve zemlje svijeta...
PUSTOLOV
...te učiti o njima i svim neriješenim misterijima.
Htio sam ih riješiti i saznati sve o njima.
Bio sam član grupe na Facebooku
u kojoj se raspravljalo o letu 370
i zanimalo me kako mogu pomoći.
Kad je krilce-zakrilce pronađeno,
znao sam da postoji još ostataka.
Razgovarao sam s oceanografima.
Rekao sam im: „Želim naći još ostataka. Kamo da idem?”
Rekli su mi:
„Bit će ostataka u Mozambičkom kanalu, na obali Mozambika.
Otiđi onamo i možda ti se posreći.”
To sam i učinio.
VILANCULOS, MOZAMBIK
Otišao sam u Vilanculos,
gradić u Mozambičkom kanalu.
Pitao sam ondašnje stanovništvo
jesu li vidjeli ostatke aviona.
Jedan mi je tip rekao: „Postoji jedan pješčani sprud.
Ondje ribari nalaze svoje mreže, bove i plutače.”
Otišli smo onamo.
Pješice smo krenuli u potragu i nakon nekih dvadesetak minuta,
odjednom,
rekao sam: „Čekaj, što je ovo?”
Prišao sam tom predmetu
i vidio sivi trokut na kojem je pisalo „Ne gaziti”.
NE GAZITI
Uzeo sam ga u ruke.
I mogu vam reći
da sam u tom trenutku znao,
u svom srcu i u svojoj glavi,
da držim komad leta 370.
Novi razvoj događaja vezan za onaj ostatak koji je pronađen u Istočnoj Africi
i koji bi mogao pripadati nestalom letu 370 Malaysia Airlinesa.
Malezijske vlasti ponavljaju da je, prema fotografskim dokazima,
to vjerojatno dio Boeinga 777.
Više će nam reći Amerikanac koji ga je pronašao.
Ovo je sigurno dio aviona.
Mogao bi biti dio Boeinga.
Mogao bi biti dio Boeinga 777.
Mogao bi biti dio leta 370.
Prema fotografijama postoji velika vjerojatnost
da su to ostaci Boeinga 777.
Rečeno mi je da tražim ostatke u Mozambiku
i našao sam ih.
Oceanografi su mi također rekli da je najbolje mjesto Madagaskar.
Otišao sam onamo da bih našao još ostataka.
Blaine Gibson pronašao je bar 20 komada olupine.
Sedam komada gotovo su sigurno dijelovi leta MH370.
Još deset komada vjerojatno su dio aviona.
Ovo je najvažniji komad koji je pronađen.
Blaine Alan Gibson
pokazao je nevjerojatnu vještinu za nalaženje komada olupine.
Nitko drugi nije to uspio učiniti s ciljem.
Samo on može izaći u prirodu,
šetati plažom i pronaći komad olupine.
Ovaj komad olupine, za koji vjerujemo da je dio leta 370...
A, da. Vidi.
Ajme meni.
I on je sad zaslužan
za najviše pronađenih komada olupine leta MH370.
Većina fizičkih dokaza o letu MH370 došla je iz ruku jednog tipa.
Moderni Indiana Jones koji je dvije godine pretraživao svijet
s ciljem da pronađe odgovore o malezijskom avionu.
Blaineu je to bilo lako.
I morao sam se zapitati:
„Kako je to moguće?”
Ako sam imao pravo
da je MH370 bio dio ruskog plana koji je uključivao lažan privid
da je avion otišao u Indijski ocean,
onda iz toga slijedi da su ostaci dio istog tog plana
i da ih je podmetnuo ruski agent.
I to ne bi bio prvi put
da Rusi podmeću lažne ostatke aviona kako bi zavarali istražitelje.
Let 007 Korean Airlinesa s 269 putnika
letio je iz New Yorka u Seoul preko Aljaske i Tokija.
Avion je srušen blizu sovjetskog otoka Sahalin.
Godine 1983.
Sovjeti su srušili korejski putnički avion iznad japanskih teritorijalnih voda.
Prema japanskim radijskim podacima, sovjetski su avioni primali upute s tla.
Potraga za crnom kutijom utrka je s vremenom.
Dok su Amerikanci i Japanci tražili olupinu,
Sovjeti su podmetali lažne odašiljače zvuka na morsko dno
kako bi ih zavarali.
Je li moguće da je ovdje riječ o sličnom slučaju?
Pitao sam se je li moguće naći dokaze
koji povezuju Blainea s Rusijom.
Ispostavilo se da je nevjerojatno lako naći te poveznice.
Našao sam podatke o registraciji prema kojima je osnovao tvrtku
s dvama poslovnim partnerima iz središnje Rusije još početkom 90-ih.
Svjedočio je raspadu Sovjetskog Saveza.
Tečno je govorio ruski.
Već je tada desetljećima bio povezan s Rusijom.
Čisto sumnjam
da bi me Jeff Wise na Netflixu optužio da sam Ruski špijun.
Nema nikakve osnove za to
i zna da bi to bila jako ozbiljna kleveta.
Prvi sam put čuo za Blainea kad je našao svoj prvi komad olupine.
Zanimljiva priča.
MUŽ I OTAC PUTNIKA S LETA MH370
Otišao je na plažu tražiti ostatke.
Za dva ih je sata našao,
a ondje su se našli i predstavnici medija na engleskom jeziku.
Čudno, zar ne?
Kakva slučajnost.
Usred ničega, na zabačenoj plaži.
To vam je Blaine.
Optužen sam za grozne stvari.
Toliko su besmislene da su smiješne.
Optužen sam da sam američki špijun,
ruski špijun,
kineski špijun,
međunarodni krijumčar organa,
trgovac seksualnim robljem.
Baš sve.
To je jednostavno smiješno.
Stvarno nisam imao nikakav dokaz
da je povezan s ruskom vojnom obavještajnom službom
ili da je podmetnuo dokaze.
Ali nije samo meni bio sumnjiv.
PARIZ, FRANCUSKA
Blaine Gibson postao je kralj ostataka na istočnoj obali Afrike.
Ali nimalo ne vjerujem u njegova otkrića.
AUTORICA I ISTRAŽIVAČKA NOVINARKA
Kad pogledate australski izvještaj o ostacima,
u njima piše da su ti komadi
vrlo vjerojatno dio leta MH370.
„Vrlo vjerojatno” znači da nisu uspjeli dokazati
da su dio leta MH370.
Mogu samo nagađati da je to moguće jer izgledaju kao dio aviona.
Ali unatoč tome,
vlasti su potvrdile da je krilce-zakrilce dio leta MH370.
To je bio prvi komad olupine pronađen na plaži otoka Réunion.
Zato sam ga željela detaljno istražiti.
Počela sam kopati puno dublje.
Prvo što sam čula od izvora koji je sudjelovao u istrazi
bilo je da nema identifikacijsku oznaku.
NEDOSTAJE OZNAKA
To je metalni dio
koji se prikiva ili lijepi posebnom vrstom ljepila
i za koji se očekuje da će izdržati sve vrste pritiska.
Atmosferski tlak, vlažnost, vrućinu, hladnoću.
Otkrila sam da postoji samo jedan slučaj
u kojem se identifikacijska oznaka skida s dijela aviona,
a to je kad se avion rastavlja.
Činjenica da oznake nema bio je golem znak za uzbunu
zbog kojeg biste si odmah trebali reći:
„Pa, ovo je dio rastavljenog aviona.”
Kad su istražitelji shvatili da nemaju identifikacijsku oznaku,
rekli su: „Nema veze. Naći ćemo druge referentne brojeve
koji će nam pomoći otkriti odakle ostatak dolazi.”
Nekoliko serijskih brojeva s krilca-zakrilca
poslano je proizvođaču
kako bi se pronašli zapisi u arhivima tvornice.
Izvor koji je sudjelovao u istrazi otkrio mi je da su poslali 12 brojeva.
BROJ S PREDNJE RAMENJAČE
Od tih 12 serijskih brojeva, samo se jedan podudarao.
Samo jedan?
Kad sam to čula rekla sam: „Što?”
To nije dovoljno dobro
da bi se bez sumnje utvrdilo da je to krilce-zakrilce dio leta MH370.
Ali unatoč tome,
potvrđeno je da je krilce-zakrilce
dio leta MH370.
Međunarodni tim stručnjaka
sa sigurnošću je potvrdio
da su ostaci aviona dijelovi leta MH370.
Veza između ostataka i aviona,
kad pogledate sve što nam je rečeno,
prilično je slaba. „Ista je boja korištena na avionu.”
UZET UZORAK BOJE
Ili kad nam kažu:
„To je jedina nesreća ondje, tako da mora biti taj avion.”
Dokazi o vezi između ostataka
i aviona nisu bili uvjerljivi.
2. PROSINCA 2016.
TISUĆU DANA OD ZADNJEG KONTAKTA
MADAGASKAR, INDIJSKI OCEAN
Obilježili smo 1000 dana od nestanka leta MH370
i odlučili da ćemo otputovati na Madagaskar s Blaineom.
Inspirirao nas je pronalaskom ostataka.
Puno ljudi ne voli Blainea.
Ali uvijek je imao poštovanja prema obiteljima i našim potrebama.
Stvarno nije u redu kako su se ponašali prema Blaineu.
Mislim da ima dobre namjere.
ŽENA PUTNIKA S LETA MH370
I ako želi tražiti koliko god može, ja ću biti zadovoljna.
I zato, Bog blagoslovio Blainea.
Kad su obitelji otišle na Madagaskar
u potragu za ostacima...
preplavili su me različiti osjećaji.
Osjećao sam nekakvu tugu,
ljutnju...
nekakav...
SIN PUTNICE S LETA MH370
...strah.
I osjećaj...
da mi nedostaje...
majka.
Jiang Hui.
- Isto mjesto. - Isto mjesto.
Uvala MH370.
Isto je.
Kad sam primio ostatak u ruke,
pomislio sam si:
„Vjerojatno je ova stvar
bila blizu mojoj majci u njezinim zadnjim trenutcima.”
Zanimljiv komad.
Da.
U zadnje dvije godine
sve je uloženo u pretragu najvjerojatnijeg počivališta aviona
prema satelitskim snimkama britanske tvrtke Inmarsat.
Područje površine 120 000 km2 u južnom dijelu Indijskog oceana.
Ali još ništa nije pronađeno.
Potraga je jako dugo trajala.
Tražili smo više od dvije godine.
Ali što smo dulje tražili,
to smo bili sigurniji da ćemo ga naći.
Upoznao sam obitelji.
U potpunosti sam suosjećao s njima.
BIVŠI VODITELJ POTRAGE ZA LETOM MH370
I, znate, pokušao sam ih uvjeriti da činimo sve što možemo
da bismo vratili njihove voljene kući.
Samo smo trebali ustrajati.
Trebali smo nastaviti.
Da, možda su stvarno željeli nastaviti.
Ali...
Ne, nije bilo šanse da ikad nađu avion.
Avion nije ondje.
Misterij i dalje nije bio riješen. Nismo znali što se dogodilo.
Možda je pilot.
Možda su otmičari.
Sljedeći događaj vjerojatno nas je sve najviše zaprepastio.
Imamo novo izvješće
prema kojem je pilot koji je upravljao letom MH370
letio sličnu rutu na kućnom simulatoru mjesec dana prije pada aviona.
Još od samog početka
znali smo da je kapetan u podrumu imao simulator leta.
Ovo je moj YouTube video.
Mnogi piloti stvarno vole letjeti
i nije nimalo čudno što je Zaharie imao simulator leta.
Ali ako je na simulatoru letio istu rutu
koju je poslije prešao avion,
teško je zamisliti da je nevin.
Za vrijeme istrage
zaplijenjeni su tvrdi diskovi iz pilotova simulatora leta.
Istražitelji su ih predali FBI-u.
FBI je temeljito analizirao tvrde diskove
i pronašao određene podatke. Prema ovom članku...
Ispada da je FBI to znao otkako je došao do podataka iz simulatora.
Mediji su to otkrili tek za dvije godine.
Žuta je crta vjerojatna putanja aviona.
Crvena je crta putanja sa simulatora.
Prema podacima iz simulatora
avion je letio iznad Malajskog zaljeva,
skrenuo u južni dio Indijskog oceana
i letio sve dok
nije ostao bez goriva.
Ovo bi mogao biti dosad najjači dokaz.
Kad se taj dokaz pojavio, iznenadio je mnoge.
Puno je ljudi mislilo da bi to mogao biti nepobitan dokaz.
KAPETAN JE KRIV
Ali nije sve bilo kako se činilo.
Da, avion iz simulatora letio je iznad Malajskog zaljeva,
ali čini se da je njegova lokacija tada ručno promijenjena.
Premjestio ga je tako da ga je uhvatio mišem
i na karti svijeta ga odvukao u južni dio Indijskog oceana.
Nije odletio onamo.
Samo ga je stavio onamo,
stotinama kilometara od područja potrage.
Dakle, kao i sa svime u ovom slučaju, vidjet ćete ono što želite vidjeti.
Pilot je simulirao let...
Iako ne mislim da su sami podaci iz simulatora dokaz,
dobro se slažu s poznatim činjenicama.
I, znate, jako je čudno završiti simulaciju
nestankom goriva u južnom dijelu Indijskog oceana.
Ti podaci ne tvore cijelu slagalicu.
Oni su samo jedan djelić slagalice.
Jutros smo razgovarali s obiteljima.
Kažu da su frustrirani.
Kad se nesreća dogodila,
FBI je zaplijenio simulator leta iz pilotova doma.
Ljudi trebaju shvatiti da je FBI prvi imao te podatke.
Onda, koju godinu poslije:
„Na pilotovu simulatoru leta postoji ruta kojom je letio.”
FBI je nešto mutio.
Za mene je to još jedan dokaz da su umiješani Amerikanci.
FBI ništa nije predao ni službenim istražiteljima u Maleziji
ni francuskim sucima.
Nijedno izvješće.
Zanima nas što su učinili.
FBI nije poznat po svojoj kulturi transparentnosti.
Ali u ovom slučaju...
GHYSLAINOVA ODVJETNICA
...govorimo o zahtjevu za sudsku suradnju
u sklopu povjerljive sudske istrage.
Prilično mi je skandalozno da u ovakvom slučaju
svjedočimo takvom primjeru zle vjere i šutnje. Stvarno.
Mislim da je Malezija ispala,
kako bi se reklo, budala u cijeloj ovoj priči.
Izvještavali su ih i nekako su iz ušutkali.
Amerikanci su otpočetka vodili istragu.
Britanci su locirali avion s pomoću Inmarsata.
Dobro.
A Australci su vodili potragu.
Svi su ostali isključeni.
„Idemo, nemate što vidjeti.”
Ništa. Nula.
Kao novinarka vjerujem vlastima.
Prvi mi je instinkt ne zamišljati da mi ti ljudi lažu.
Ali što se mene ticalo,
problem ove službene priče
o padu aviona u južni dio Indijskog oceana
u koju su svi trebali vjerovati
bio je u tome što zapravo nije bilo dokaza.
Kao prvo, ako ćemo vjerovati službenoj priči,
MH370 je letio kroz zračni prostor šest zemalja.
Točnije, Vijetnama, Tajlanda,
Malezije, Indonezije, Singapura
i na kraju Australije.
Ali nijedna od tih zemalja
nije uspjela ponuditi
radarske slike leta MH370.
Unatoč tome što je Malezija rekla:
„Vidjeli smo kako se MH307 okreće.”
Evo što su nam rekli nakon tjedan dana.
„Naš vojni radar te je noći vidio avion kako leti natrag preko Malezije.”
Ali nismo dobili nikakav dokaz
da su Malezijci te noći stvarno vidjeli avion na radaru.
- Ovo je živa zbrka. - Ne bih se složio.
Nema dokaza čak ni za osnovne elemente.
Zašto bih vjerovao službenoj priči
ako taje ključne dokaze?
Oprostite, gospodine.
Još mi je jedna stvar jako zanimljiva.
MH370 navodno je preletio
preko zračne baze Butterworth
koja je pod australskim zapovjedništvom.
Kako netko može povjerovati
da bi nestali Boeing 777 preletio preko vojne baze
a da zbog njega ne bi odmah podigli avione,
nekako ga presreli
i podigli nekakvu uzbunu?
Ne, ništa.
Ništa se nije dogodilo.
I sve je to još nevjerojatnije
kad shvatite da su u to vrijeme,
u trenutku nestanka leta MH370,
u Južnom kineskom moru u tijeku bile dvije velike vojne vježbe
u kojima je sudjelovao SAD.
Ukratko, u regiji smo imali nevjerojatnu koncentraciju vojne moći.
Potpuno je nezamislivo da bismo u današnje vrijeme izgubili Boeing 777.
Još je manje zamislivo da bismo ga izgubili
u regiji koja je pod tolikim nadzorom.
To je potpuno neuvjerljivo.
Jedina stvar koja ide u prilog tvrdnji da je avion pao u južnom Indijskom oceanu
Inmarsatovi su pingovi.
PODACI O POLOŽAJU I BRZINI SATELITA
Dakle, pitanje koje ćete postaviti jest:
„Što je Inmarsat?”
Zanimljiva činjenica.
Imaju posebni ogranak zvan Inmarsat Government...
MREŽNE KOMUNIKACIJSKE USLUGE ZA VLADE
...koji osigurava usluge vojskama najvećih svjetskih sila.
Uključujući SAD.
Kad shvatite koliko su Inmarsat i američka vlada bliski,
je li toliko teško povjerovati
da su podaci koje je Inmarsat ustupio
zapravo namješteni ili lažirani
kako bi se prikrila stvarna sudbina leta MH370?
Ja mislim da se MH370 nije okrenuo.
Što se god dogodilo,
dogodilo se u Južnom kineskom moru.
I nisam bila jedina koja je to mislila.
FLORIDA, SAD
Znala sam što imam.
Znala sam da imam dokaze u Južnom kineskom moru.
Što sam više tražila, to sam više ostataka našla.
Sigurna sam da je MH370 završio kraj Vijetnama.
VOLONTERKA TOMNODA
Tada sam već bila kontaktirala Malaysia Airlines.
Pokušala sam mnogima javiti da ti ostaci postoje.
Nitko me nije slušao.
Javila mi se Florence. Razgovarale smo o letu MH370.
Pitala me što mislim i rekla sam joj što sam otkrila.
Rekla sam joj: „Sjetimo se radnika s naftne platforme
koji je te noći u nebu vidio plamen.”
Piloti Cathaya vidjeli su ostatke.
Što se s njima dogodilo?
Gdje su ti dokazi?
Florence mi je rekla: „Razgovarala sam s nekoliko ljudi
i svi mi govore istu stvar.”
Ona je bila još jedan glas
koji mi je govorio da su sigurno prikrili što se dogodilo
te noći u toj regiji.
Tada sam se stvarno zapitala
što je smjestilo let MH370
u središte najvećeg misterija civilnog zrakoplovstva?
Onda sam detaljno proučila teret.
Otkrila sam nešto jako zanimljivo.
Dvije i pol tone elektroničke opreme
označene kao voki-tokiji, dodaci za radije i druge sitnice.
I taj je teret dostavljen pod pratnjom
te je utovaren na MH370 u noći leta
bez skeniranja.
To mi je bilo jako čudno.
NIJE BILO DOSTUPNIH RENDGENA
Svi znaju da je Kina jako htjela doći
do osjetljive američke tehnologije
u području nevidljivih dronova za nadzor.
Dakle, nešto takvo moglo bi biti
u središtu događaja vezanih za MH370.
Možda su Amerikanci u zadnji čas saznali da MH370
prevozi problematični teret u Kinu
i učinili sve što su mogli da spriječe dolazak tereta na odredište.
Tada sam se sjetila da mi je Ghyslain rekao
da su u tome sudjelovala dva američka AWACS-a.
AWACS: NATO-OVE „NEBESKE OČI”
Ali nisam znala što s time učiniti dok se nisam sastala s nekim
radi potpuno drugog razgovora vezanog za MH370.
A taj je izvor bio bivši član Američkog ratnog zrakoplovstva.
Rekao je: „Aha, AWACS-i.
Imaju nevjerojatnu sposobnost ometanja signala.”
I mislim da mi je to otvorilo oči.
Jer shvatila sam da je AWACS imao sposobnost
u potpunosti ometati komunikacijski sustav leta MH370
zbog čega bi avion nestao s ekrana kontrole leta.
Sad sam napokon imala tehničko objašnjenje
kako je i zašto let MH370 iznenadno nestao.
Pokušala sam sve to povezati
u nekakav hipotetski scenarij
koji objašnjava što se moglo dogoditi s letom MH370.
TREĆA TEORIJA: PRESRETANJE
7. OŽUJKA 2014., 11.20
Znamo da je te noći
misteriozni i sumnjivi teret
zaobišao skeniranje,
da je dostavljen pod pratnjom...
i utovaren u MH370.
Avion polijeće prema planu, 41 minutu nakon ponoći.
Avion doseže visinu krstarenja.
Malaysian 370. Održavam razinu 350.
Sve je sasvim normalno.
U 1.19
kontrola leta traži od leta MH370
da prijeđe u vijetnamski zračni prostor.
Malaysian 370, javite se Ho Chi Minhu na 120,9. Laku noć.
Kapetan Zaharie se odjavljuje svojim sada poznatim pozdravom.
Laku noć. Malaysian 370.
Dakle, MH370 ulazi u ničiju zemlju
i to je savršen trenutak za presretanje.
Moguće je da su u tom trenutku
dva američka AWACS-a krenula u akciju
i počela ometati signal leta MH370...
zbog čega je on nestao s radara.
Sad MH370 ne može komunicirati.
Možda mu je AWACS uputio naredbu da sleti
negdje u blizini.
Kad je kapetan Zaharie primio naredbu,
moguće je da ju je odbio izvršiti.
Nije prihvatio naredbu.
Mislim da ja nastavio planiranom rutom prema Pekingu.
Napetost je sigurno rasla
dok je Zaharie odbijao izvršiti naredbe.
MH370 počeo se približavati kineskom zračnom prostoru.
AWACS-i su se zato morali povući.
I, koliko god to strašno zvučalo,
i dalje su morali spriječiti da avion i njegov vrijedan teret
stignu u Peking.
I tako,
ili raketnim napadom
ili sudarom u zraku,
let MH370
snašla je kobna sudbina.
Prva ću reći da to zvuči nevjerojatno nategnuto
i da i dalje ima neobjašnjenih dijelova,
ali sigurno sam puno bliže istini
od službene priče.
Najvažniji dio mog posla
bio je pokazati da je službena priča laž.
Ajme.
Nerado razgovaram o Florence,
Jeffu i tim teoretičarima zavjere.
Samo odvlače pozornost.
Florence je svojom knjigom privukla golemu pozornost.
Davala je intervjue raznim novinama.
Ti ljudi baš i ne razumiju činjenice i podatke.
Optužbe da je Inmarsat nekako lažirao ili izmijenio podatke
jednostavno su pogrešne.
Podaci su podaci.
Ne razumijem zašto bi itko mislio da bismo manipulirali tim podacima.
Nismo takva tvrtka i takve optužbe...
To boli i...
Da, potresen sam.
Teorija da je avion srušen u Južnom kineskom moru...
Ne.
Bilo bi ostataka u Južnom kineskom moru, u Tajlandskom zaljevu...
To bi značilo da je radar krivo zabilježio okretanje
i da su podaci Inmarsata pogrešni.
To bi se kosilo sa svim postojećim dokazima.
Nema šanse da bi se Kina,
Amerika, Australija, Engleska
Malezija i Vijetnam okupili
s ciljem da prikriju što se dogodilo s avionom.
Oni nisu prijatelji.
Netko će cinkati. Netko će progovoriti.
Dakle, nema šanse.
To se nije dogodilo.
Nažalost, neki su se ljudi toliko udubili u svoje teorije i skrivene motive
da su izgubili objektivnost.
A to je tužno.
Sa mnom je Jeff Wise. Hvala vam što se došli.
Stvarno mislite da je otišao u Kazahstan?
Ovo će možda zvučati neobzirno.
Mišljenje je kao šupak. Svatko ga ima.
Molim vas, izrežite to.
Ali istina je.
Čuo sam sve teorije zavjere.
Jednostavno mi je iritantno i nevjerojatno da ljudi,
kraj toliko dokaza,
mogu smisliti potpuno bizarne i potpuno sulude teorije zavjere.
17. SIJEČNJA 2017.
DVIJE GODINE I DESET MJESECI OD KONTAKTA
Gotova je potraga za avionom koji je nestao prije gotovo tri godine.
Istražitelji su obustavili potragu za Boeingom 777 i njegovih 239 putnika.
Moramo zaustaviti potragu dok ne dobijemo nove uvjerljive dokaze.
To je bio važan i težak trenutak za sve obitelji
jer svi smo polagali nadu u nastavak potrage.
Bila sam shrvana.
Voice 370, grupa podrške za obitelji, izjavila je:
„Komercijalni avioni ne smiju nestati bez traga.”
Kako tako duga potraga nije polučila rezultat?
Čak ni... Nula, ništa.
Bilo nam je grozno.
Tako smo se dugo bavili time.
Taj neuspjeh utjecao je na sve nas.
Tugovali smo
i imali smo osjećaj da smo iznevjerili obitelji.
RIJEŠITE MISTERIJ RADI SIGURNOSTI
TRAŽITE DANAS ZA BOLJE SUTRA
Ovo će nas progoniti sve dok ne nađemo taj avion.
A u avionu je i dalje 239 duša
koje treba vratiti kući.
17. SIJEČNJA 2017.
30. SRPNJA 2018.
ČETIRI GODINE I ČETIRI MJESECA OD ZADNJEG KONTAKTA
Istražitelji su objavili zadnji izvještaj
o nestanku leta 370 Malaysia Airlinesa.
Tim istražitelja kaže da je Boeing 777 bio ispravan.
Pilot je bio veoma sposoban
i nije pokazivao znakove stresa ili promjena u ponašanju.
I ne mogu isključiti nezakonito uplitanje treće strane.
Ne možemo sa sigurnošću utvrditi
zašto je avion skrenuo s planirane rute.
IZVJEŠTAJ O ISTRAZI SIGURNOSTI
ZAKLJUČNO, TIM NE MOŽE UTVRDITI STVARNI UZROK NESTANKA LETA MH370.
Frustrirajuće je što svaki put kad dođemo na ovakav sastanak
nitko ne može odgovoriti ni na jedno od naših pitanja.
Jedina dobra stvar koja se dogodila
bilo je to što su prestali optuživati kapetana Zaharieja
da je srušio MH370.
Na kraju,
pilot nije optužen čak ni u službenoj istrazi.
Više to ne govore.
Jedini je zaključak da pilot nije kriv.
Očito nije kriv.
Službena je malezijska istraga završena.
Nemaju odgovor, ali završili su.
To je dobro kod francuskog pravosuđa.
Ne smiju stati. Nije im dopušteno.
Sve dok ne otkriju istinu.
To je dobro i to nam odgovara.
Ni ja ne želim stati dok ne dobijemo odgovore.
Ako treba deset godina, dobro.
Oko leta MH370 nastala je tolika manija zato što je to jako važan događaj.
Riječ je o stotinama života
i cijelom svjetskom sustavu zračnog prijevoza.
To je stvarno važno.
Je li me MH370 izludio?
Jest! Ali trebao me je izluditi.
To je važno i dobro je što sam izludio.
Razumna je pretpostavka da je nestanak leta MH370 bio namjeran.
Dio je misterija pitanje tko je kriv.
Koliko bih god volio znati odgovor, možda nećemo saznati.
I moramo to prihvatiti.
Postoji još jedan dio misterija. Gdje je?
A to je pitanje s definitivnim i konkretnim odgovorom.
Jer postojanje tog aviona opipljiva je stvarnost.
Negdje je.
I svi žele istu stvar.
Svi žele naći MH370.
Za sve obitelji koje od tog dana žive u limbu,
čini se da, nažalost, do daljnjega ništa neće znati.
Trebamo obiteljima dati odgovore.
Trebamo ih dati korisnicima zračnog prijevoza.
Trebamo pokazati da avion ne može samo nestati.
Dugujemo im dokaz.
Dugujemo im objašnjenje.
Dugujemo im taj svršetak.
Ne znam hoću li ikad dobiti svršetak,
ali trudit ću se koliko god mogu naći majku i otkriti što se dogodilo.
Mislim da ima ljudi
koji nešto znaju, koji znaju istinitu priču.
Mi smo još ovdje i čekamo odgovore.
Želimo odgovore.
Jako je teško zamisliti da ćemo dobiti odgovore.
Još sam mu tog dana obećala
da ću ga dovesti kući i da ću ga naći.
Nisam to učinila.
I sve dok to ne učinim,
neću imati mira.
Da, još se nadamo. Nećemo izgubiti nadu.
Nikad nećemo izgubiti nadu, što se god dogodilo.
Zaslužujemo znati istinu.
Moja djeca zaslužuju znati
istinu.
Prijevod titlova: Domagoj Južnić